Olen ube tomatikastmes erinevas variandis proovinud, kuid kunagi pole ma nendest vaimustatud olnud. Pean nüüd küll tõdema, et ise tehtud oad tomatikastmes on ikka väga maitsvad.
Vaja läheb:
200 g kuivatatud valgeid või punaseid ube
190 g purustatud tomatit
200 g suitsupeekonit
400 ml vett
1 sibul
1 spl teralist sinepit
2 spl pruuni suhkrut
soola
pipart
Loputa oad veega kergelt läbi ja jäta üleöö vette ligunema.
Kurna oad, jäta ootele.
Lõika peekon kuubikuteks, haki sibul.
Prae peekon paksupõhjalises potis kergelt kuldseks, seejärel lisa juurde sibul ning prae veel 3-4 minutit.
Tõsta potti ülejäänud koostisained, maitsesta soola ja pipraga ning jäta umbes 2 tunniks madalale kuumusele kaane alla hauduma.
Toit on valmis, kui oad on pehmed.
Serveeri ube prae kõrvale või inglisepärase hommikusöögina koos röstsepiku ja praemunaga.
Kokkas Grete Tõnne